**Ministru kabineta noteikumu projekta "****Noteikumi par izmaksājamo uzturlīdzekļu apmēru no Uzturlīdzekļu garantiju fonda" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2019. gada 13. novembrī Saeimā tika pieņemti grozījumi Uzturlīdzekļu garantiju fonda likumā (turpmāk - Fonda likums), kas cita starpā paredz, ka no Uzturlīdzekļu garantiju fonda (turpmāk – Fonds) izmaksājamo uzturlīdzekļu apmērs no 2020. gada 1. janvāra netiek piesaistīts minimālās algas apmēram. Saskaņā ar Fonda likuma 13. panta 2.2 daļu (spēkā no 2020. gada 1. janvāra) no Fonda izmaksājamo uzturlīdzekļu apmēru noteic Ministru kabinets. Ņemot vērā minēto, izstrādāts Ministru kabineta noteikumu projekts "Noteikumi par izmaksājamo uzturlīdzekļu apmēru no Uzturlīdzekļu garantiju fonda" (turpmāk – Noteikumu projekts).  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Fonda likuma 13. panta otro daļu uzturlīdzekļi no Fonda tiek izmaksāti tādā apmērā, kādu, pamatojoties uz Civillikuma 179. panta piekto daļu, noteicis Ministru kabinets, bet ne lielākā par to apmēru, kādu paredz tiesas nolēmums vai vienošanās par uzturlīdzekļiem. Atbilstoši Ministru kabineta 2013. gada 15. janvāra noteikumiem [Nr. 37](http://likumi.lv/doc.php?id=254128) "Noteikumi par minimālo uzturlīdzekļu apmēru bērnam" minimālo ikmēneša uzturlīdzekļu apmērs ir šāds:1. 25 % apmērā no Ministru kabineta noteiktās minimālās mēneša darba algas (turpmāk – minimālā alga) katram bērnam no viņa dzimšanas līdz 7 gadu vecumam (tas ir, šobrīd 107,50 *euro*);
2. 30 % apmērā no Ministru kabineta noteiktās minimālās algas katram bērnam no 7 gadu vecuma līdz 18 gadu vecuma sasniegšanai (tas ir, šobrīd 129 *euro*).

Vienlaikus atbilstoši Fonda likuma pārejas noteikumiem 2018. un 2019. gadā uzturlīdzekļi no Fonda tiek maksāti mazākā apmērā, nekā to nosaka Ministru kabineta noteikumi par minimālo uzturlīdzekļu apmēru. Ievērojot minēto, 2019. gadā par bērnu no viņa dzimšanas līdz 7 gadu vecumam tiek izmaksāti valsts nodrošinātie uzturlīdzekļi 24 % apmērā no minimālās algas, tas ir, 103,20 *euro* ik mēnesi, savukārt par bērnu no 7 gadu vecuma sasniegšanas līdz 18 gadu vecumam un par katru pilngadīgu personu no 18 gadiem līdz 21 gada vecuma sasniegšanai, 28,5 % apmērā no minimālās algas, tas ir, 122,50 *euro* ik mēnesi. Ņemot vērā minēto, bija plānots, ka sākot no 2020. gada, uzturlīdzekļi no Fonda izmaksājami šobrīd valstī noteiktajā pilnajā minimālajā apmērā – bērnam no viņa dzimšanas līdz 7 gadu vecumam 107,50 *euro*, un bērnam no 7 gadu vecuma sasniegšanas līdz 18 gadu vecumam un par katru pilngadīgu personu no 18 gadiem līdz 21 gada vecuma sasniegšanai 129 *euro*.2019. gada 13. novembrī Saeimā tika pieņemti grozījumi Fonda likumā, kas cita starpā paredz, ka no Fonda izmaksājamo uzturlīdzekļu apmērs no 2020. gada 1. janvāra netiek piesaistīts minimālās algas apmēram, un no Fonda izmaksājamo uzturlīdzekļu apmēru noteic Ministru kabinets.Ņemot vērā minēto, izstrādāts Noteikumu projekts, kas paredz, ka no Fonda par pilnu kalendāro mēnesi izmaksā uzturlīdzekļus šādā apmērā:1) 107,50 *euro* katram bērnam no viņa piedzimšanas līdz 7 gadu vecuma sasniegšanai;2) 129 *euro* katram bērnam no 7 gadu vecuma sasniegšanas līdz 18 gadu vecuma sasniegšanai un pilngadīgai personai no 18 gadu vecuma sasniegšanas līdz 21 gada vecuma sasniegšanai. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija, Uzturlīdzekļu garantiju fonda administrācija. |
| 4. | Cita informācija | Nav. |
|  |  |  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums var ietekmēt personas, kuras vēlēsies saņemt uzturlīdzekļus no Fonda. |
| 2. | Tiesiskā regulējuma ietekme uz tautsaimniecību un administratīvo slogu | Pieaugot minimālajai algai, pieaugs Ministru kabineta noteiktais minimālais uzturlīdzekļu apmērs, kas jānodrošina katram no vecākiem. No Fonda izmaksājamie uzturlīdzekļi paliks nemainīgi līdz brīdim, kad Ministru kabinets būs lēmis par to apmēra palielināšanu un attiecīgām izmaiņām Ministru kabineta noteikumos. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |
|  |  |  |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |
|  |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |
|  |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |
|  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā", lai informētu sabiedrību par Noteikumu projektu un dotu iespēju izteikt viedokli, Noteikumu projekts ievietots Tieslietu ministrijas un Valsts kancelejas tīmekļa vietnē. |
| 2. | Sabiedrības līdzdalība projekta izstrādē | Lai informētu sabiedrību par Noteikumu projektu un dotu iespēju izteikt viedokli, 2019. gada 20. novembrī informācija par Noteikumu projektu ievietota Tieslietu ministrijas tīmekļa vietnē (<https://www.tm.gov.lv/lv/sabiedribas-lidzdaliba/diskusiju-dokumenti/tiesibu-akti>), kā arī 2019. gada 21. novembrī iesniegta Valsts kancelejai publicēšanai tās tīmekļa vietnē (https://mk.gov.lv/content/ministru-kabineta-diskusiju-dokumenti), aicinot sabiedrības pārstāvjus viedokļus par Noteikumu projektu sniegt līdz 2019. gada 27. novembrim. Tā kā grozījumi Fonda likumā (kas paredz deleģējumu Ministru kabinetam noteikt no Fonda izmaksājamo uzturlīdzekļu apmēru) Saeimā tika pieņemti 2019. gada 13. novembrī, Noteikumu projekts virzāms steidzami, jo pretējā gadījumā, sākot ar 2020. gada 1. janvāri, Fonda likumā vairs nebūs noteikts no Fonda izmaksājamais uzturlīdzekļu apmērs. Ņemot vērā minēto, sabiedrības pārstāvjiem viedokļu sniegšanai par Noteikumu projektu tika noteikts saīsināts termiņš. |
| 3. | Sabiedrības līdzdalības rezultāti | Pēc Noteikumu projekta ievietošanas Tieslietu ministrijas un Valsts kancelejas tīmekļvietnē sabiedrības līdzdalības nodrošināšanai komentāri vai priekšlikumi par Noteikumu projektu nav saņemti. |
| 4. | Cita informācija | Nav. |
|  |  |  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Uzturlīdzekļu garantiju fonda administrācija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju izveidi, esošu institūciju likvidāciju vai reorganizāciju un papildu cilvēkresursus.  |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs Jānis Bordāns

Šube 67036838

Sindija.Sube@tm.gov.lv